Oscar Furlong

**Oscar Alberto Furlong Chretienneau** (født 22. oktober 1927 i Buenos Aires, død 11. juni 2018) var en argentinsk basketballspiller, tennisspiller og trener. Som basketballspiller ble han verdensmester i  1950 og han deltok også i Sommer-OL 1948 og i Sommer-OL 1952. Furlong ble opptatt i VM i baskettball sin Hall of Fame i september 2007.

## Første del av karrieren
Med kallenavnene *Pillín* og *El Primer Crack* startet Furlong å spille basketball og tennis ved gymnastikk- og tennisklubben i Villa del Parque. Han konsentrerte seg seinere om basketball i ungdomsavdelingene til *Club Gimnasia y Esgrima de Villa del Parque*. Etter debuten med førstelaget i 1944, vant Furlong 6 ligatitler med Torneo Metropolitano Buenos Aires (1945, 1946, 1947, 1948, 1951 og 1954), i amatørligaen som ble drevet av det argentinske basketballforbundet. I 1953 begynte Furlong å studere ved Southern Methodist University i Texas hvor han spilte college basketball med SMU Mustangs. Han ble uteksaminert i 1956 etter å ha kommet til finalerunden i National Collegiate Athletic Associations basket-turnering i 1956 mens han spilte sammen med den seinere  NBA-spilleren, Jim Krebs.

## Landslagetskarrieren

Ved Sommer-OL 1948 i London, etter at USA hadde fortsatt å dominere i basketball under sommer-OL, scoret han 18 poeng mens han spilte center og hjalp Argentinas herrelandslag i basketball til å kjempe om seieren der det tilslutt ble tap med 59–57. Etter kampen kalt USAs sjefstrener ham: "en av de beste ballspillerne jeg noensinne har sett". Argentinas herrelandslag kom på 15. plass ved basketball-turneringen under Sommer-OL 1948 etter at de ikke klarte å kvalifisere seg til andre runde som besto av åtte lag. Etterpå mottok Furlong og avslo tilbud om spill i USA, for NBAs Minneapolis Lakers, og Baltimore Bullets og for Adolph Rupp ved University of Kentucky.

Furlong var med på det argentinske laget som vant gull ved VM i basketball for menn 1950 da han ble topp-scorer og utpekt til deltaker på turneringens lag og turneringen mest verdifulle spiller. Han scoret også 20 poeng i finalen mot USA. I Panamerikanske leker 1951 hjalp han Argentina til å vinne sølvmedalje i basketball. Ved Sommer-OL 1952 i Helsingfors kom laget hans på 4. plass i basketball-turneringen etter å ha tapt i semifinalen mot USA, 85–76.

Etter at laget hans vant gullmedalje ved Universiaden i 1953 mottok han et stipend for å spille basketball for Southern Methodist University, i USA. I 1955 hjalp han det argentinske laget til igjen å vinne sølvmedaljer under Panamerikanske leker 1955.

## Avslutning av basketballspill og tenniskarriere
I 1957 mens han spilte for basketballklubben for Villa del Parque ble Furlong tvunget til å avslutte basketball-karrieren 30 år gammel etter at den nye argentinske militærregjeringen og Amador Barros Hurtado (president av det argentinske basketball-forbundet), hadde tatt den kontroversielle beslutningen at alle medlemmene i Argentinas lag i VM i basketball skulle anses som profesjonelle, da de hadde brutt "amatørreglene" til IOC, etter å ha mottatt biler som gaver. 8. januar 1957 ble alle deltakerne av Aegentinas lag til VM i basketball utestengt på livstid for å delta i organisert basketball. President Juan Perón hadde tidligere forlatt landet for å unnslippe et statskupp.

Furlong spilte seinere tennis hvor han etter hvert kom opp på en sjuende plass på den argentinske nasjonale rangeringen. I 1966 slutte han seg til det argentinske tennisforbundet og ble visepresident og etter hvert trener for Argentinas Davis-cuplag. I 1977 i sitt siste år som trener kom laget til semifinalene i Davis cup.

## Referanser


## Eksterne lenker
*